text: Er det her din hund?
  26 august 2019 kl. 12.54
  En hund blev fundet i Hejnsvig i sidste uge. Politiet efterlyser nu hundens ejer.
  Onsdag i sidste uge blev en Siberian Husky fundet ved Søgårdsvej i Hejnsvig.
  Der er tale om en hanhund med gråbrun pels og hvide poter. Hunden blev fundet med halsbånd på, men den havde ikke hundetegn til at identificere dens ejer.
  Hunden udleveres til sin ejermand, hvis han eller hun viser dokumentation for ejerskab. Hvis hunden ikke bliver hentet inden for tre dage, bliver den aflivet eller givet til en anden.
  
  